Աթանես Սենալ

Աթանես Սենալ (Աթանես Սարգսի Նալբանդյան, ), հայ բանաստեղծ, ԽՍՀՄ գրողների միության անդամ 1936 թ.-ից։

 Կենսագրություն 
Ծնվել է Գետաշեն գյուղում։ Ավարտել է Բաքվի մանկավարժական ուսումնարանը, ապա Երևանի համալսարանի բանասիրական ֆակուլտետը։ Որպես հայոց լեզվի և գրականության ուսուցիչ աշխատել է Բաքվի մանկավարժական ուսումնարանում։ Մասնակցել է Հայրենական մեծ պատերազմին։ Զորացրվելուց հետո աշխատել է Բաքվի «Կոմունիստ» (հայերեն) թերթի խմբագրությունում։

Ադրբեջաներենից հայերեն է թարգմանել Սամեդ Վուրղունի, Սուլեյման Ռուստամի, Մահմեդ Ռահիմի մի շարք ստեղծագործություններ։ Մահացել է ԲաքվումՀայկ Խաչատրյան, Գրական տեղեկատու, Երևան, «Սովետական գրող», Երևան, 1986, էջ 500-501։

 Ա. Սենալի երկերի մատենագրություն 
 Արևային գրոհ (բանաստեղծություններ), Երևան, Պետհրատ, 1932, 23 էջ։
 Արյուն և հաղթանակ (բանաստեղծություններ), Երևան, Պետհրատ, 1936, 35 էջ։
 Երգեր գրված մարտերում, Բաքու, Ազերնեշր, 1942, 28 էջ։
 Կյանքի հետ (բանաստեղծություններ), Բաքու, Ազերնեշր, 1947, 28 էջ։
 Իմ ռեսպուբլիկան (բանաստեղծություններ), Բաքու, Ազերնեշր, 1952, 120 էջ։
 Թռիչք (բանաստեղծություններ), Բաքու, Ազերնեշր, 1955, 92 էջ։
 Նվագներ (բանաստեղծություններ), Երևան, Հայպետհրատ, 1958, 124 էջ։
 Հողի բույրը (բանաստեղծություններ), Բաքու, Ադրբեջանի պետական հրատարակչություն, 1960, 96 էջ։
 Կյանքի հետ (բանաստեղծություններ), Բաքու, Ազերնեշր, 1963, 96 էջ։
 Իմ հացը (մանրաքանդակներ), Բաքու, Ադրբեջանի պետական հրատարակչություն, 1968, 140 էջ։
 Հողի ձայնը (բանաստեղծություններ), Բաքու, Ադրբեջանի պետական հրատարակչություն, 1975, 160 էջ։

 Թարգմանություններ 

 Խազարի երգը։ Ադրբեջանական քնարերգություն.- Երևան։ Սովետական գրող, 1982.- 296 էջ․- Որոշ ստեղծագործություններ։
 Վուրղուն Սամեդ։ Սեր և ներշնչանք։ Բանաստեղծություններ, պոեմներ, դրամա.- Երևան։ Սովետական գրող, 1986.- 337 էջ.- Բովանդ-ից՝ Բաքու։

 Աղբյուրներ 

Կատեգորիա:Գրական կեղծանուններով հայտնի հեղինակներ
Կատեգորիա:ԽՍՀՄ գրողների միության անդամներ
Կատեգորիա:Հայ բանաստեղծներ
Կատեգորիա:Հայրենական մեծ պատերազմի հայ մասնակիցներ